
	Παρουσίαση του βιβλίου

της Μαρίας Σπυροπούλου – Θεοδωρίδου

ΔΗΜΗΤΡΙΟΣ ΒΙΚΕΛΑΣ

Ένας γνήσιος Έλληνας ευπατρίδης

στο Σπίτι της Κύπρου

Την Πέμπτη 3 Νοεμβρίου 2022, στις 19:00, το Σπίτι της Κύπρου και ο Σύλλογος «Οι Φίλοι του Μουσείου Γ. Δροσίνη» παρουσιάζουν στο Σπίτι της Κύπρου, Ξενοφώντος 2Α  στο Σύνταγμα, το βιβλίο της Φιλολόγου, Εκπαιδευτικού και Δοκιμιογράφου κ. Μαρίας Σπυροπούλου-Θεοδωρίδου, με τίτλο ΔΗΜΗΤΡΙΟΣ ΒΙΚΕΛΑΣ: Ένας γνήσιος Έλληνας ευπατρίδης. Συνοπτική παρουσίαση της ζωής και του έργου του. Η έκδοση τελεί υπό την αιγίδα του Συλλόγου «Οι Φίλοι του Μουσείου Γ. Δροσίνη».
Όπως διαβάζουμε στο οπισθόφυλλο του βιβλίου: «Η πορεία της πολυκύμαντης ζωής του λόγιου, θερμού πατριώτη, εθνικού δωρητή της Διασποράς Δημητρίου Βικέλα ξετυλίγεται γλαφυρά στην περιεκτική αυτή μελέτη. Έμφαση δίνεται στο αξιόλογο κοινωφελές έργο του (αφορά κυρίως την άοκνη μέριμνά του για τη μόρφωση του ελληνικού λαού( καθώς και στην πολύμορφη πνευματική δημιουργία του. Αναδεικνύεται επίσης η καθοριστική συμβολή του στην αναβίωση των Αρχαίων Ολυμπιακών Αγώνων, όσο και η καρποφόρα προσπάθειά του να τελεστούν οι πρώτοι Ολυμπιακοί Αγώνες στην κοιτίδα τους, την Ελλάδα, το 1896.

Χαιρετισμό στην εκδήλωση θα απευθύνει η κ. Ελένη Βαχάρη, Πρόεδρος του Συλλόγου «Οι Φίλοι του Μουσείου Γ. Δροσίνη». Προεδρεύει ο κ. Παναγιώτης Ξηντάρας, δ.φ., Επίτιμος Σχολικός Σύμβουλος.

Για το βιβλίο θα μιλήσουν, ο κ. Αναστάσιος Αγγ. Στέφος, δ.φ., Αντιπρόεδρος του Συλλόγου «Οι Φίλοι του Μουσείου Γ. Δροσίνη» και Αντιπρόεδρος της Πανελλήνιας Ένωσης Φιλολόγων, η κ. Λίλα Παπαδημητρίου, Φιλόλογος, Πρόεδρος του Δημοτικού Συμβουλίου του Δήμου Κηφισιάς, και ο κ. Παύλος Φήμης, Επίτιμος Σχολικός Σύμβουλος Δ.Ε., Θεολόγος, Φιλόλογος, Λογοτέχνης και Κριτικός.
Κείμενα και ποιήματα θα διαβάσει και θα απαγγείλει η ερασιτέχνις ηθοποιός κ. Ελένη Παπαδουλή.
Η εκδήλωση θα ολοκληρωθεί με την αντιφώνηση της συγγραφέως κ. Μαρίας Σπυροπούλου-Θεοδωρίδου.
Η είσοδος στην εκδήλωση είναι ελεύθερη και επιτρέπεται .σύμφωνα με τα ισχύοντα υγειονομικά πρωτόκολλα

